पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर के नेशनल हाईवे 76 पर बुधवार को भीषण सड़क हादसे में पति-पत्नी की मौत हो गई। हादसा मेनार के नवानिया चौराहे के नजदीक हुआ। जहां रोड क्रॉस करने के दौरान तेज रफ्तार कार ने मोटरसाइकिल पर सवार दंपती को टक्कर मार दी। जिसमें उदयपुर निवासी शक्ति सिंह राठौड़ (40) और उनकी पत्नी निर्मला कुंवर (36) की मौके पर ही मौत हो गई। वहीं, हादसे में कार चालक कृष्णपाल को भी गंभीर चोट आई है। जिसका उपचार जारी है।
प्रत्यक्षदर्शी नरेश ने बताया कि बाइक सवार रोड क्रॉस करके खेरोदा की तरफ जा रहे थे। इस दौरान उदयपुर से आ रही तेज रफ्तार कार की चपेट में आ गए। दोनों वाहनों की भिड़ंत इतनी भयंकर थी कि बाइक सवार दंपती लगभग 20 फीट दूर जाकर गिरे। जिसमें उनकी मौके पर ही मौत हो गई। वहीं, कार का एयर बैग खुलने की वजह से चालक की जान बच गई।
वहीं, हादसे के बाद मौके पर पहुंची खेरोदा थाना पुलिस ने हाईवे से क्षत-विक्षत शव को उठाकर मोर्चरी पहुंचाया। जहां पोस्टमार्टम के बाद शव परिजनों के सुपुर्द किया गया। पुलिस ने बताया कि हादसे में दो लोगों की मौके पर ही मौत हो गई। जबकि कार चालक कृष्ण पाल सिंह गंभीर रूप से घायल है। जिसका उपचार जारी है। ऐसे में हादसे के कारणों का पता लगाया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn